רז'יס לה בריס

רז'יס לה בריס (בצרפתית: Régis Le Bris, נולד ב-6 בדצמבר 1975) הוא מאמן כדורגל ושחקן כדורגל צרפתי לשעבר ששיחק בעמדת הקשר המרכזי, המשמש כיום כמאמנה של סנדרלנד מהפרמייר ליג.

קריירת מועדונים
לה בריס גדל בפלונאור לנוורן (Plonéour-Lanvern), קומונה במערב ברטאן. הוא החל לשחק כדורגל בנוער בקבוצת יו אס פלונאור (US Plonéour), המקומית, לפני שהצטרף לאס ארגו ארמל (AS Ergue-Armel) בגיל 12, ומאוחר יותר לקבוצת קווימפר (Quimper).
בשנת 1991 הוא הצטרף לשורות הנוער של סטאד רן, שם שיחק בעיקר בקבוצת ב', אך איתה גם ערך את הופעת הבכורה שלו בבוגרים בשנת 1994 וחתם על חוזהו המקצועני הראשון בגיל 21. לה בריס ערך בסך הכל 31 הופעות עבור רן בליגת העל הצרפתית בכדורגל שנמשכו על פני חמש עונות עם הקבוצה הבוגרת.
באפריל 1999, אף על פי שנותרו לו שנתיים בחוזה ברן, בחר לה בריס להצטרף לקבוצת לאוואל הסמוכה מהליגה השנייה, שם חתם על חוזה לשלוש שנים עם המועדון והצטרף לחבריו לקבוצה לשעבר אולריך לה פן (Ulrich Le Pen) ומיקאל בוזאר (Mickaël Buzaré). לה בריס התקשה לשחק באופן קבוע בלאוואל, וערך רק 52 הופעות ליגה בסך הכל בשלוש עונות עם המועדון, אם כי שם פגש את חברו ועמיתו לעתיד פרנק הייז (Franck Haise).

לה בריס שיחק את הכדורגל המקצועני האחרון עם קבוצת קיי.אס.קיי רונס מליגת המשנה הבלגית, ופרש בשנת 2003 כדי להתמקד באימון נוער.

קריירה בינלאומית
לה בריס שיחק במספר נבחרות נוער שונות של צרפת,, לרבות כך שייצג את נבחרת צרפת עד גיל 16 בטורניר מונטיגו (Montaigu Tournament) בשנת 1991.

קריירת אימון
רן ולוריאן
לה בריס נהפך למאמן ספורט מוסמך בשנת 2004, והחל את קריירת האימון שלו כמאמן נוער בקבוצת ואסקהאל (Wasquehal), לפני שהצטרף למחלקת הנוער של רן באותו תפקיד. במהלך כהונתו כמאמן הקבוצה עד גיל 19, הוא הוביל את הקבוצה לניצחון באליפות הלאומית עד גיל 19 בשנת 2007, לפני שזכה בקופה גמברדלה (Coupe Gambardella) בשנה שלאחר מכן. ביולי 2012, לאחר שדחה הצעה לחדש את חוזהו עם רן, מונה לה בריס לראש מחלקת פיתוח הנוער בלוריאן. הוא גם שימש כמאמן קבוצת הכדורגל עד גיל 17, איתה זכה באליפות הלאומית עד גיל 17 בשנת 2015, לפני שמונה למאמן קבוצת מילואים של המועדון מאוחר יותר באותה שנה. במהלך כהונתו בתפקיד, הוא אימן מספר כדורגלנים ששיחקו בהמשך בקבוצה הבוגרת, ביניהם מתאו גנדוזי, אילן מליה, אלכסיס קלוד מוריס (Alexis Claude-Maurice) ואנזו לה פה.
במאי 2022, לה בריס קיבל את רישיון האימון הבינלאומי (professional coaching licence). ב-27 ביוני של אותה שנה, הוא מונה למאמן הראשי של הקבוצה הבוגרת של לוריאן, וחתם על חוזה לשלוש שנים. בשנתו הראשונה במועדון, הוא הוביל את הקבוצה למקום העשירי בעונת 2022/2023 בליג 1. במרץ 2023, הוא האריך את חוזהו עם לוריאן עד 2027. לאחר ירידתם לליגת המשנה הצרפתית בכדורגל בסוף עונת 2023/2024 בליג 1, לה בריס עזב רשמית את המועדון בהסכמה הדדית ב-22 ביוני 2024.

סנדרלנד
ב-22 ביוני 2024, הוכרז כי לה בריס ימונה למאמנה הראשי של סנדרלנד מהפוטבול ליג צ'מפיונשיפ וב-1 ביולי חתם על חוזה לשלוש שנים. הוא פתח את כהונתו כמאמן המועדון בצורה חלומית, עם מאזן של 100% הצלחה בחודש הראשון של העונה, כאשר סנדרלנד כבשה עשרה שערים וספגה רק שער אחד, והוא זכה בתואר מאמן חודש אוגוסט בצ'מפיונשיפ. לה בריס הוביל בסופו של דבר את סנדרלנד בחזרה לפרמייר ליג לאחר היעדרות של שמונה שנים, כאשר קבוצתו גברה על שפילד יונייטד 1-2 בגמר הפלייאוף ב-24 במאי 2025.

חיים אישיים
לה בריס הוא אחיו של כדורגלן העבר בנואה לה בריס, וגם דודו של תיאו לה בריס, אותו אימן בלוריאן.
בשנת 2006, הוא קיבל תואר דוקטור בפיזיולוגיה וביומכניקה של הספורט באוניברסיטת רן 2 (Rennes 2 University) לאחר שהציג מחקר על ריצה מבוססת על מד תאוצה כתזה שלו. הוא סיים את לימודיו עם דיפלומה אוניברסיטאית באימון מנטלי של ספורטאים ברמה גבוהה, מאותה אוניברסיטה בשנת 2010.

הישגים
סנדרלנד
פלייאוף הפוטבול ליג צ'מפיונשיפ לשנת 2025.
אישי
מאמן החודש בצ'מפיונשיפ לחודשים אוגוסט ואוקטובר 2024.

קישורים חיצוניים

הערות שוליים 

קטגוריה:כדורגלני סטאד רן
קטגוריה:כדורגלני לאוואל
קטגוריה:ספורטאים צרפתים בבלגיה
קטגוריה:מאמני כדורגל צרפתים
קטגוריה:מאמני סנדרלנד
קטגוריה:ספורטאים צרפתים באנגליה
קטגוריה:צרפתים שנולדו ב-1975